#### **Kerecsendi Roma Nemzetiségi Önkormányzat**

**3396 Kerecsend, Fő utca 55.**

**Tel.: (36) 550-320**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2023. február 10-i közmeghallgatásáról***

*A jegyzőkönyv 1-3. közötti számozott oldalt tartalmaz.*

**JEGYZŐKÖNYV**

**Készült:** 2023. február 10-én a Kerecsendi Roma Nemzetiségi Önkormányzat közmeghallgatásán a Kerecsendi Közös Önkormányzati Hivatalban (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Burai József képviselő

Váradi Tiborné képviselő

Sári László polgármester

dr. Szász Kata jegyző

Váradi Diána

Suha Józsefné

Tutinka Cintia

**Az ülés napirendje:**

1. 2022. évi költségvetés összegzése.

előadó: Suha József elnök

1. Kérdések, észrevételek.

**Suha József elnök**

Köszöntök mindenkit a mai közmeghallgatáson, külön köszöntöm Sári László polgármester és dr. Szász Kata jegyzőnőt. Köszönöm továbbá a képviselőket és megjelent érdeklődőket is.

A közmeghallgatást a költségek ismertetésével kezdenénk. A tavalyi működési támogatás 1 040 000 Ft, előző évi maradvány igénybevétele 126. 122 Ft, BM támogatás 500 000 Ft, HM-i RNÖ támogatás 50 000 Ft, kamat 1 Ft, visszautalás 22 Ft, önkormányzati kölcsön 29 483 Ft, ez összesen 1.745.628 Ft bevételünk volt 2022-ben.

Kiadásaink: Internet: 44 580 Ft, KKPE támogatás: 100 000 Ft, KLE támogatás: 20 000 Ft, Bankköltség: 19 155 Ft, pályázati támogatás visszafizetés 21 Ft, kamattartozás 2 Ft, tisztítószer vásárlásra 13.805 Ft, kisebbségi iroda wc javítás 15.980 Ft, zászló 10.695 Ft, üdítő, ásványvíz, süti vásárlása: 6.020 Ft, kiküldetés 23.270 Ft, postaköltség 1.920 Ft, ovis ballagási tarisznyára 20.790 Ft, óvodai ballagásra vásárlás 16.525 Ft, ballagási tabló: 53.900 Ft, gépjárműhasználat 33.048 Ft, zúzott kő 46.990 Ft, étkeztetés Roma napon: 230.000 Ft, fellépők díja a Roma napon 780.000 Ft, mobil wc bérleti díja 69.850 Ft, vásárlás Roma napra: 106.045 Ft, üzemanyag: 6.720 Ft, tűzoltó készülék kisebbségi irodába: 15.875 Ft, EPER program regisztrációs díj 3000 Ft, belépő a nyíregyházi állatkertbe 47.300 Ft, étkezés a kiránduláson: 59.500 Ft. Ennyi volt a költségvetésünk a 2022.évben. Maradt 637 Forintunk.

A 2023. évi költségvetésünk is 1 040 000 Ft lesz, tavaly a feladatalapú támogatást nem kaptuk meg, mert az előző évi közmeghallgatást nem tartottuk meg. Ennek az összegnek a hiányával akkor az eszközöket, amik még hiányoztak, nem tudtuk a kisebbségi irodába megvásárolni. Illetve még a feladatalapú támogatást olyanra szerettük volna költeni, mint például az iskolás gyerekek mikulás estjére. Írtam ezzel kapcsolatban egy levelet Dr. Pajtók Gábor képviselő úrnak, de erre választ nem kaptam. Korábban a covid miatt nem lehetett tartani közmeghallgatást. Országszerte több roma önkormányzatnál előfordult így nem mi voltunk az egyetlenek.

Ezért döntöttünk úgy, hogy idén is az év elején megtartjuk a közmeghallgatást, nehogy ismét a covid miatt ne lehessen közmeghallgatást tartani.

Amennyiben nincs kérdés, észrevétel, köszönöm a figyelmet, a közmeghallgatást bezárom.

kmf.

Suha József Nagy Ferenc elnök elnök-helyettes